Word die uitnemende vrou wat God jou bedoel het om te wees.
Het jy geweet dit is binne jou bereik om ’n ware vrou na God se hart te word? Maar die transformasie kom van God af.
In ’n Vrou na God se hart bied Elizabeth George sekere dissiplines wat ons kan volg om onsself in God se hande te plaas sodat Hy die werk in ons hart kan doen. Sy deel praktiese riglyne gebaseer op die Bybel rakende ons stiltetyd saam met God, ons eggenoot, ons kinders en huis, ons persoonlike groei en ook ons betrokkenheid by die kerk. In dié hersiene uitgawe fokus sy ook op die verskillende seisoene van ’n vrou se lewe met praktiese raad vir al die veranderinge.
Die beginsels in ’n Vrou na God se hart sal jou lei tot ’n nuwe verhouding met God en almal rondom jou.
Ook beskikbaar in Engels onder die titel A Woman After God’s Own Heart
Elizabeth George is ’n topverkoper-outeur, en bykans 10 miljoen eksemplare van haar boeke is gedruk. Sy is veral bekend vir haar boek A Woman After God’s Own Heart® waarvan daar al meer as 1 miljoen eksemplare verkoop is. Elizabeth en haar man, Jim, is ouers en grootouers en staan al vir meer as 40 jaar in die bediening.
’n Hart aan God toegewy
Marta, Marta, jy is besorg en bekommerd oor baie
dinge, maar net een ding is nodig. Maria het die beste
deel gekies, en dit sal nie van haar weggeneem word nie.
Ek het dit al duisend maal voorheen gedoen, maar twee dae
gelede was dit anders. Ek praat nou van die wandeling wat
ek elke môre neem wanneer die dou nog op die gras lê. Terwyl
ek deur die buurt stap, sien ek ’n vrou, moontlik in haar laat se-
wentigerjare, wat op die sypaadjie langs die park stap. Sy het met
behulp van ’n aluminiumloop raam geloop, en dit het gelyk of
sy vroeër ’n beroerteaanval kon gehad het. Sy het vooroorgeboë
geloop, ’n seker teken van osteo porose.
Wat het hierdie uitstappie vir my anders gemaak? Wel, net
drie dae tevore het ons my man se ma begrawe. Lois was in haar
laat sewentigerjare toe God haar huis toe geroep het om by Hom
te wees … Lois het met ’n aluminiumloopraam geloop … Lois
het aan osteoporose gely … Lois het ook ’n ligte beroer teaanval
You're reviewing: 'N Vrou Na God Se Hart (Sagteband)